

 **ข่าวประชาสัมพันธ์**

**การประเมินคุณธรรมและความโปร่งใสในการดำเนินงาน**

**ขององค์กรปกครองส่วนท้องถิ่น ประจำปีงบประมาณ พ.ศ. 2561**

การประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and transparency

Assessment: ITA) ถูกกำหนดเป็นกลยุทธ์ที่สำคัญของยุทธศาสตร์ชาติว่าด้วยการป้องกันและปราบปรามการ

ทุจริต ระยะที่ 3 (พ.ศ. 2560 – 2564) ซึ่งถือเป็นการยกระดับให้การประเมินคุณธรรมและความโปร่งใสในการ

ดำเนินงานของหน่วยงานภาครัฐเป็น “มาตรการป้องกันการทุจริตเชิงรุก” ที่หน่วยงานภาครัฐทั่วประเทศจะต้อง

ดำเนินการ โดยมุ่งหวังให้หน่วยงานภาครัฐที่เข้ารับการประเมินได้รับทราบผลการประเมินและแนวทางในการ

พัฒนาและยกระดับหน่วยงานในด้านคุณธรรมและความโปร่งใสในการดำเนินงานได้อย่างเหมาะสม สำนักงาน

ป.ป.ช. ได้พัฒนาระบบเทคโนโลยีสารสนเทศรองรับการประเมินคุณธรรมและความโปร่งใสในการดำเนินงานของ

หน่วยงานภาครัฐ (Integrity and Transparency Assessment System: ITAS) เพื่อเป็นศูนย์กลางในการ

เก็บรวบรวมข้อมูลที่ทันสมัย สามารถบริหารจัดการข้อมูลได้อย่างมีประสิทธิภาพ ซึ่งจะทำให้การดำเนินการ

ประเมินสามารถทำได้อย่างรวดเร็วและเป็นมาตรฐานเดียวกันทั่วประเทศ อีกทั้งยังสามารถกำกับติดตามการ

ประเมินได้อย่างทันสถานการณ์ รวมไปถึงสามารถวิเคราะห์และประมวลผลการประเมินได้อย่างอัตโนมัติตอบสนอง

ต่อการนำข้อมูลไปสู่การปรับปรุงหน่วยงานที่รับการประเมิน และการวางแผนในการป้องกันการทุจริตต่อไปได้

อย่างมีประสิทธิภาพ สำหรับระเบียบวิธีการประเมินคุณธรรมและความโปร่งใสในการดำเนินงานขององค์กร

ปกครองส่วนท้องถิ่น ในปีงบประมาณ พ.ศ. 2561 เครื่องมือที่ใช้ในการประเมินคือ แบบวัดการรับรู้ของผู้มีส่วนได้

ส่วนเสียภายนอก (EIT) มีวัตถุประสงค์เพื่อเป็นการประเมินระดับการรับรู้ของผู้มีส่วนได้ส่วนเสียภายนอกที่มีต่อ

หน่วยงานที่ประเมิน ในตัวชี้วัดคุณภาพการดำเนินงาน ประสิทธิภาพการสื่อสาร และการปรับปรุงระบบการทำงาน

ผู้มีส่วนได้ส่วนเสียภายนอก หมายถึง บุคคล นิติบุคคล บริษัทเอกชน หรือหน่วยงานของรัฐอื่นที่มารับบริการหรือ

มาติดต่อตามภารกิจขององค์กรปกครองส่วนท้องถิ่น ในปีงบประมาณ 2561 ประกอบด้วย ผู้เสียภาษี ผู้ขอการอนุมัติ

อนุญาตตามระเบียบหรือข้อบัญญัติ ผู้ขอรับรัฐสวัสดิการต่าง ๆ บริษัทผู้เสนองานซื้อ/จ้าง บริษัทผู้ได้รับคัดเลือก

โรงเรียนในสังกัด และผู้มารับบริการ/ติดต่อในเรื่องอื่น ๆ

 องค์การบริหารส่วนตำบลท่าวุ้ง จึงขอความร่วมมือจากผู้มีส่วนได้ส่วนเสียภายนอกในการตอบแบบวัดการรับรู้ของผู้

 มีส่วนได้ส่วนเสียภายนอก (EIT) ได้ที่ [**https://itas.nacc.go.th/go/eit/hjkz2d** เมื่อ](https://itas.nacc.go.th/go/eit/hjkz2d%20%E0%B9%80%E0%B8%A1%E0%B8%B7%E0%B9%88%E0%B8%AD)เข้าระบบแล้ว จะต้องยืนยัน

ตนเองด้วยการกรอกหมายเลขบัตรประชาชนของตนเองก่อนทำแบบสำรวจ โดยระบบจะตรวจสอบความถูกต้องของ

เลขบัตรประชาชนเพื่อป้องกันการตอบซ้ำของผู้ใช้งานและเพื่อให้ผลการประเมินมีความคลาดเคลื่อนน้อยที่สุดเท่านั้น

ไม่มีการเชื่อมโยงกับข้อมูลส่วนตัวของผู้ตอบแบบสำรวจใด ๆ ทั้งสิ้น และหวังเป็นอย่างยิ่งว่า คงได้รับความร่วมมือ

จากผู้ที่เกี่ยวข้องทุกท่าน จึงขอขอบคุณมา ณ โอกาสนี้

 นายณรงค์ศักดิ์ อยู่ยิ่ง

 นายกองค์การบริหารส่วนตำบลท่าวุ้ง

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**สำนักงานองค์การบริหารส่วนตำบลท่าวุ้ง เลขที่ 44 หมู่ที่ 11 ตำบลท่าวุ้ง อำเภอท่าวุ้ง จังหวัดลพบุรี**

**โทรศัพท์ 0 3648 1606 ต่อ 12**